Kulinaarimuruja: Harkittuja katkarapuja?
Harkittuja katkarapuja?
Joskus minuun iskee ihan käsittämätön katkarapujen himo. Tällaisia tilanteita varten olen pyrkinyt pitämään näitä pieniä vaaleanpunaisia ihmeitä varalla pakastimessa.
Himo heräsi viimeksi eilen, mutta hartaasta jenkkikaapin alaosan penkomisesta huolimatta mitään ei löytynyt! Onneksi on lähi-Siwa, mistä valkosipulisen katkarapukastikkeen tykötarpeet olivat ostettavissa.
Kaupan pakastealtaalla rapujen alkuperätietoja silmäillessäni hokasin, miksei kotona ollut jemmapussia. Olen jo jonkin aikaa kulkenut kaupoilla muassani WWF:n taskukokoinen kalaopas, jossa kylmien merialueiden katkoille näytetään keltaista valoa eli niiden käyttöä tulisi harkita.
Tällä kertaa hätä ei lukenut lakia, mutta jatkossa pitää kyllä yrittää etsiä varastoon MSC-sertifioituja katkarapuja, joita oppaassa kehoitetaan suosimaan.
Mutta onko niitä? Joki- tai täpläravuista tehtyjen pakasteiden tai säilykkeiden löytäminen on varmasti mission impossible?
Pilko sipuli ja valkosipuli mahdollisimman pieneksi silpuksi.
Sulata voi pannulla ja freesaa sipuleita siinä hetken verran. Lisää kerma ja kiehauta seos.
Anna soossin kiehua kasaan miedolla lämmöllä. Lisää lopuksi joukkoon sulaneet katkaravut ja anna niiden lämmetä
Mausta kastike pippurilla ja suolalla. Tarjoile soossi esimerkiksi persiljalla maustetun pitkäjyväisen riisin kanssa.
Lähettänyt Jaana klo 19:20 Tunnisteet: kasviksia, maitotuotteita, riisiä, äyriäisiä
Tuohon kun vielä lorauttaisi pikkuisen konjakkia, olisi padassa meikäläinen pastakastike:)
10. joulukuuta 2011 klo 20.07
Mä olen joskus käyttänyt tähän soossiin kerman sijasta ranskankermaa ja tippatolkulla vihreää Tabascoa.
10. joulukuuta 2011 klo 20.34
Hei! Ihan mielettömän kiva tää sun blogi; hyviä ravintolavinkkejä ja maukkaita reseptejä ja sun kirjoitustapa saa aina hyvälle tuulelle :) Oikein hyvää joulua sinulle!
10. joulukuuta 2011 klo 23.39
Kiitos tanja! Leppoisaa joulunaikaa myös sinulle :-)
11. joulukuuta 2011 klo 11.09
Kulinaarimuruilla on myös Facebook-sivu, jonne tulee laitettua sellaisia kuvia ja juttuja, joista ei välttämättä tule mainittua täällä blogin puolella.
Saa tykätä ;-)
11. joulukuuta 2011 klo 12.44
Juustolautapeli-ilta
Pari viiniparitusta ja viinipirujen koston paluu
Saattaa sisältää pähkinää
Kastanjaa kaaliin ja ankalle alkoholia!
Laatikoton joulu
Suklaaöverit Töölössä
Viime hetken illallinen
Sokerihumalahakuiset joulukarkit
Hyvää Jyväskylästä
Belgialaisia asioita
Vähän parempi ravintolakokemus
Vähän huonompi ravintolakokemus